ລາວມີອັດຕາ ການຕາຍຂອງແມ່ ແລະເດັກ ສູງທີ່ສຸດ ໃນອາຊຽນ
ແຕ່​ລະມື້​ມີ​ແມ່ຍິງ​ຫລາຍ​ກວ່າ 1 ຄົນ​ເສຍ​ຊີວິດ ​ເນື່ອງ​ມາ​ຈາກ​ການ​ຖືພາ, ກາ​ນ​ເກີດ​ລູກ ​ແລະ​ຍັງ​ມີ​ອີກ 30 ຄົນ ທີ່​ຍັງ​ມີ​ຄວາມ​ສ່ຽງ ​ໂດຍ​ສະ​ເພາະ​ຢູ່​ເຂດ​ຊົນນະບົດ ຫ່າງ​ໄກ​ສອກຫລີກ.
ອັດຕາການຕາຍຂອງແມ່ ແລະເດັກໃນລາວ ຍັງເປັນອັນຕະລາຍສູງທີ່ສຸດໃນອາຊຽນ ສ່ວນລັດຖະບານລາວ ກໍຄາດຫວັງວ່າ ຈະຫລຸດອັດຕາການຕາຍຂອງແມ່ ແລະເດັກ ໃຫ້ໄດ້ຕາມແຜນການ ທີ່ວາງໄວ້ໃນປີ 2018 ນີ້ ທ່ານ ບຸນກອງ ສີຫາວົງ ລັດຖະມົນຕີວ່າການກະຊວງສາທາລະນະສຸກຖະແຫຼງວ່າ ເປົ້າໝາຍສໍາຄັນ ທີ່ຈະຈັດຕັ້ງປະຕິບັດໃຫ້ໄດ້ຕາມແຜນການທີ່ວາງໄວ້ໃນປີ 2018 ນີ້ຄືການຫລຸດອັດຕາການຕາຍຂອງແມ່ຍິງໃນຂະນະຖືພາ ຫລືຄອດລູກລົງຈາກ 182 ເປັນ 175 ຕໍ່ 1 ແສນຄົນ ພ້ອມກັນນີ້ກໍຍັງຈະຫລຸດອັດຕາການຕາຍຂອງເດັກ ອາຍຸຕໍ່າກວ່າ 5 ປີລົງຈາກ 56 ເປັນ 51 ຕໍ່ 1,000 ຄົນໃຫ້ໄດ້ຢ່າງເປັນຮູບປະທໍາ ທາງດ້ານທ່ານລັດທິພອນ ອຸລາ ນັກໂພຊະນາການຂອງກະຊວງສາທາລະນະສຸກ ໃຫ້ການການຢືນຢັນວ່າ ຍັງມີເດັກນ້ອຍລາວທີ່ອາຍຸຕ່ຳກວ່າ 5 ປີ ຄິດເປັນອັດຕາສະ ເລ່ຍເຖິງ 44 ເປີເຊັນໃນທົ່ວປະເທດ ທີ່ຍັງຕ້ອງປະເຊີນກັບບັນຫາຂາດແຄນດ້ານໂພ ສະນາການຢ່າງໜັກ ຈຶ່ງເຮັດໃຫ້ເດັກນ້ອຍເຫລົ່ານີ້ ມີສ່ວນສູງ ແລະນໍ້າໜັກຕໍ່າກວ່າ ເກນ ທັງຍັງມີການຈະເລີນເຕີບໂຕທາງສະໝອງ ແລະການຮຽນຮູ້ ໃນລະດັບທີ່ຕ່ຳ ກວ່າເກນມາດຕະຖານສາກົນອີກດ້ວຍ ເດັກນ້ອຍທີ່ປະເຊີນກັບບັນຫາດັ່ງກ່າວນີ້ ສ່ວນໃຫຍ່ກໍແມ່ນເດັກນ້ອຍທີ່ຢູ່ໃນເຂດ ຊົນນະບົດ ທີ່ຄອບຄົວມີຖານະຍາກຈົນ ແລະບັນຫາຍິ່ງມີຄວາມຮຸນແຮງຂຶ້ນ ເມື່ອ ປາກົດວ່າພໍ່-ແມ່ ແລະຜູ້ປົກຄອງຂອງເດັກນ້ອຍເຫລົ່ານີ້ ບໍ່ມີຄວາມຮູ້ ແລະຄວາມ ເຂົ້າໃຈດ້ານສາທາລະນະສຸກ ແລະໂພສະນາການສໍາລັບເດັກເລີຍ ລວມທັງການ ຂາດແຄນດ້ານງົບປະມານຂອງລັດຖະບານລາວດ້ວຍນັ້ນ ກໍຍິ່ງເຮັດໃຫ້ຍາກຕໍ່ການ ແກ້ໄຂບັນຫາ ທັງຍັງເຮັດໃຫ້ລາວເປັນປະເທດທີ່ມີອັດຕາການເສຍຊີວິດຂອງແມ່ຍິງ ໃນຂະນະຄອດລູກ ແລະການເສຍຊີວິດຂອງເດັກເກີດໃໝ່ ມີອັດຕາສູງທີ່ສຸດໃນອາ ຊຽນອີກດ້ວຍ ດັ່ງທີ່ທ່ານເອກສະຫວ່າງ ວົງວິຈິດ ປະທານຄະນະກໍາມາທິການຕ່າງ ປະເທດ ສະພາແຫ່ງຊາດລາວໄດ້ຢືນຢັນວ່າ ທັງນີ້ ລະບົບບໍລິການດ້ານສາທາລະນະສຸກຂອງລັດຖະບານລາວຍັງບໍ່ສາມາດຕອບສະໜອງຄວາມຕ້ອງການຂັ້ນພື້ນຖານຂອງ ແມ່ຍິງທີ່ຖືພາໄດ້ຢ່າງທົ່ວເຖິງ ໂດຍສະ ເພາະ ແມ່ນຂໍ້ຈຳກັດດ້ານບຸກຄະລາກອນ ແລະເຄື່ອງມືທາງການແພດສຳລັບໃຫ້ການ ຊ່ວຍເຫຼືອແກ່ແມ່ຍິງລາວໃນການເກີດລູກນັ້ນ ຍັງຖືເປັນບັນຫາຫຍຸ້ງຍາກ ແລະຂາດ ເຂີນທີ່ສຸດໃນປັດຈຸບັນນີ້ ສ່ວນອົງການສະຫະປະຊາຊາດເພື່ອການພັດທະນາ (UNDP) ປະເມີນວ່າ ລັດຖະ ບານລາວບໍ່ສາມາດບັນລຸເປົ້າໝາຍສະຫັດສະວັດຂອງການພັດທະນາໃນ 6 ດ້ານ ດ້ວຍກັນ ຄືເດັກອາຍຸຕ່ຳກວ່າ 5 ປີ ຍັງມີສ່ວນສູງຕ່ຳກວ່າເກນ ເຖິງ 38 ເປີເຊັນ ສ່ວນ ເດັກທີ່ມີນ້ຳໜັກຕ່ຳກວ່າເກນ ກໍຍັງມີອັດຕາສະເລ່ຍເຖິງ 27 ເປີເຊັນ ໃນຂະນະທີ່ອັດ ຕາການເຂົ້າຮຽນແລະຮຽນຈົບຊັ້ນປະຖົມປີທີ 5 ກໍເພີ່ມຂຶ້ນຢ່າງຊັກຊ້າ ອັດຕາການ ຕາຍຂອງເດັກອາຍຸຕ່ຳກວ່າ 1 ປີ ຍັງສູງເຖິງ 43 ຄົນຕໍ່ 1 ພັນຄົນ ອັດຕາການຕາຍ ຂອງແມ່ຍິງໃນຂະນະຖືພາກໍຍັງສູງເຖິງ 182 ຄົນ ຕໍ່ 1 ແສນຄົນ ສ່ວນແມ່ນຍິງທີ່ເກີດ ລູກໂດຍໄດ້ຮັບການຊ່ວຍເຫຼືອຈາກແພດ ຫຼືພະຍາບານ ກໍມີແຕ່ 60 ເປີເຊັນ ເທົ່ານັ້ນ ສ່ວນສະຖານທູດສະຫະລັດອາເມຣິກາ ທີ່ນະຄອນວຽງຈັນກໍລາຍງານວ່າ ການຈັດຕັ້ງ ປະຕິບັດໂຄງການປັບປຸງໂພສະນາການສໍາລັບເດັກອາຍຸຕໍ່າກວ່າ 5 ປີໃນລາວ ນັບແຕ່ ປີ 2015 ເປັນຕົ້ນມາ ແລະຍັງຈະຈັດຕັ້ງປະຕິບັດຈົນໄປເຖິງກາງປີ 2018 ດ້ວຍງົບປະ ມານ 27 ລ້ານໂດລາ ທີ່ລັດຖະບານສະຫະລັດໃຫ້ການຊ່ວຍເຫລືອແກ່ລັດຖະບານ ລາວຜ່ານອົງການອາຫານໂລກ ສາມາດຕອບສະໜອງດ້ານໂພສະນາການທີ່ດີ ໃຫ້ແກ່ ເດັກນ້ອຍນັກຮຽນ ໄດ້ຫລາຍກວ່າ 140,000 ຄົນ ໃນແຕ່ລະວັນ ແລະໃນນີ້ກໍມີໂຮງຮຽນ ຫລາຍເຖິງ 1,400 ແຫ່ງທີ່ຕັ້ງຢູ່ໃນເຂດຊົນນະບົດຂອງ 7 ແຂວງ ທີ່ທຸກຍາກທີ່ສຸດໃນ ລາວອີກດ້ວຍ